ตลท.ขึ้น H หุ้น GRAMMY หลังพบบิ๊กล็อต 10 รายการ จำนวน 426.77 ล้านหุ้น
ตลท.ขึ้น H หุ้น GRAMMY หลังพบบิ๊กล็อต 10 รายการ จำนวน 426.77 ล้านหุ้น หรือคิดเป็นสัดส่วน 52.05% ของทุนจดทะเบียนที่เรียกชำระแล้ว
ตลท.ขึ้น H หุ้น GRAMMY หลังพบบิ๊กล็อต 10 รายการ จำนวน 426.77 ล้านหุ้น หรือคิดเป็นสัดส่วน 52.05% ของทุนจดทะเบียนที่เรียกชำระแล้ว
18 ต.ค. 2564

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หุ้น บริษัท จีเอ็มเอ็ม แกรมมี่ จำกัด (มหาชน) หรือ GRAMMY ระหว่างการซื้อขายรอบเช้าเวลา 10.22 น. เนื่องด้วยปรากฏรายการซื้อขายหลักทรัพย์บนกระดานรายใหญ่ หรือ ด้วยวิธีบันทึกการซื้อขายรายใหญ่ (Tradereport-Big lot) จำนวน 52.05% ของทุนจดทะเบียนที่เรียกชำระแล้ว
โดยข้อมูลดังกล่าวเป็นข้อมูลที่มีความสำคัญและอาจส่งผลกระทบต่อการตัดสินใจลงทุนในหลักทรัพย์ GRAMMY ต่อตลาดหลักทรัพย์ยังไม่ได้รับทราบข้อเท็จจริงในเรื่องดังกล่าว
ดังนั้น ตลาดหลักทรัพย์ฯ จึงหยุดพักการซื้อขายหลักทรัพย์ของ GRAMMY เป็นการชั่วคราวตั้งแต่เวลา 10.22 น. ของวันที่ 18 ตุลาคม 2564 เป็นต้นไป จนกว่าข้อเท็จจริงดังกล่าวจะเผยแพร่แก่นักลงทุนโดยทั่วกัน
ขณะที่ราคาหุ้นวันนี้(18ต.ค.64) GRAMMY  ณ เวลา 11.26 น. อยู่ที่ระดับ 15.40 บาท บวก 0.60 บาท หรือเพิ่มขึ้น 4.05% หรือ 0.60 บาทด้วยมูลค่าซื้อขาย 6.10 พันล้านบาท ส่วนรายการบิ๊กล็อตมีจำนวน 10 รายการ ปริมาณ 426,774,344 หุ้น ราคาเฉลี่ย 14.30 บาท/หุ้น